# Wužyśe

/com.sun.star.comp.Calc.NLPSolver/Usage.xhp
Solwer za njelinearne problemy; wužyśe
Wužyśe
Njeźiwajucy na to, lěc DEPS abo SCO wužywaśo, źiśo wót Rědy → Solwer a póstajśo celu, kótaraž se ma optiměrowaś, směr (miniměrowanje, maksiměrowanje), do kótaregož cośo hyś a cele, kótarež se maju změniś, aby se cel dostał. Klikniśo pótom na Nastajenja... a pódajśo te, kótarež solwer ma wužywaś a pśiměrśo, jolic jo trjeba, parametry.
Jo teke lisćina wobgranicowanjow, kótaruž móžośo wužywaś, aby móžny spektrum rozwězanjow wobgranicował abo wěste wuměnjenja wósłabił. Ale w paźe ewolucionarneju solwerow DEPS a SCO se teke toś te wobgranicowanja wužywaju, aby se granice za wariable problema pódali. Ale pśipadnego charaktera algoritmusow dla, se doraznje dopórucujo, to cyniś a górnje (a jolic „Wót njenegatiwnych wariablow wuchadaś“ jo znjemóžnjone, teke dolne) granice za wšykne wariable pódaś. Njetrjebaju blisko pópšawnego rozwězanja byś (kótarež nejskerjej jo njeznate), ale měli grube pódaśe wótcakaneje wjelikosći byś (0 ≤ var ≤ 1 abo teke -1000000 ≤ var ≤ 1000000).
Granice se pśez wuběranje jadneje wariable abo někotarych wariablow (ako rozćěgnjenje) na lěwem boku a pśez zapódawanje numeriskeje gódnoty (žedna cela abo žedna formula) na pšawem boku pódawaju. Tak móžośo teke jadnu wariablu abo někotare wariable datowego typa integer abo binary wubraś.